8 साल के जेम्स लाइनिंगर ने 2 साल की उम्र से ही हवाई जहाज़ों के बारे में बात करना शुरू कर दिया था। उसके माता-पिता हैरत में थे कि इतने छोटे बच्चे को प्लेन्स के बारे में इतना कैसे पता है। उन्हें डर तब लगा जब जेम्स को डरावने सपने आने लगे। इन सपनों में वो एक हवाई जहाज़ देखता जिसे दूसरे हवाई जहाज़ ने मार गिराया था। उस हवाई जहाज़ पर लाल रंग का सूरज बना हुआ था, मतलब द्वितीय विश्व युद्ध का जापानी फाइटर प्लेन। उसको ये भी याद था कि उसका नाम जेम्स हस्टन था, जो द्वितीय विश्व युद्ध के दौरान अमेरिकी सेना में पायलट था और 50 साल पहले उसे मार दिया गया था। जेम्स के पिता ने तहकीकात की तो पता चला कि द्वितीय विश्व युद्ध में जेम्स हस्टन नाम का पायलट था, जिसके प्लेन को जापानियों ने 3 मार्च, 1945 में मार गिराया था। मनोवैज्ञानिक, जिम टकर के अनुसार, हस्टन का हवाई जहाज़ उसी तरह क्रैश हुआ था जिस तरह जेम्स ने बताया था।